《送秀登上人》
宋代·释尚能

又负空囊出，都城难久居。
西风随雁急，寒柳向人疏。
野宿灯分烧，船斋磬动鱼。
如逢北来客，应寄社中书。

作者简介：释尚能，浙右诗僧（《宋朝事实类苑》卷三七引《杨文公谈苑》）。真宗天禧年间为东京左街讲经文章，应制同注御，赐紫（《四明尊者教行录》卷六）。曾以诗谒杨亿，与简长、孙仅等有交谊。今录诗八首。